Document ID: /roh_data/filtered/fineweb-2-filterrobots_roh.jsonl.gz/5854

L'eroport da Turitg ha en l'onn da fatschenta 2017 pudì augmentar la svieuta ed uschia gudagnà dapli. D’attribuir saja quest resultat tranter auter a la vendita d’ina participaziun a Bangalore en l’India.
Sco gia l'onn avant han ils acziunaris profità danovamain d'ina dividenda pli auta. Ed er quest onn pon els puspè quintar cun in pajament spezial. A chaschun da la radunanza generala vegn proponì da pajar ina dividenda da 3,30 francs.
Bunas cifras e bunas vistas
La svieuta saja s’augmentada per 2,4% sin 1,037 milliardas francs. Il gudogn saja s’augmentà per 4,5% sin 250,3 milliuns francs. Inclus effects spezials gudogna la plazza aviatica a Turitg schizunt 285,5 milliuns francs. Era las prognosas per l’onn current sajan medemamain positivas.
RR novitads 10:00+